ТРИТЕ ПЕПЕРУТКИ

Три пеперутки – бела, црвена и жолта, ги фати дожд на ливадата.Тие брзо одлетаа кон крупните цветови на лалето во градината.

– Бел крину, отвори ни ги ливчињата да се скриеме од дождот!

– Белата пеперутка ќе ја примам – рече лалето – но црвената и жолтата не можам.

– Ако не ги примиш и моите сестрички, ти благодарам на гостопримството – рече белата пеперутка. И одлетаа.

Дождот с# посилно врнеше. Пеперутките забележаа црвено лале. Побрзаа кај него и љубезно го замолија:

– Добро лале, дозволи ни да се засолниме во твојата куќичка! Дождот ќе н# намокри.

– Нека влезе црвената, за белата и жолтата нема место.

– Ако не ги примиш и моите сестрички, ти благодарам на гостопримството.

Трите пеперутки продолжија да летаат. А дождот с# посилно врнеше. Се приближија до жолтото лале и жолтата пеперутка го праша.

– Добро лале, дозволи ни да се засолниме во твојата куќичка! Дождот ќе не намокри!

– Може да влезеш само ти, за твоите сестрички нема место.

– Ако не н# примиш сите три, твојата заштита не ни е потребна. Подобро заедно да умреме, отколку да ги оставам своите сестри на дождот – навредено одговори жолтата пеперутка. И сите три летнаа.

Овој разговор го слушна сонцето. Веднаш ги растера облаците.Топло огреа и им ги исуши крилата на пеперутките.Тие одново летнаа кон ливадата. Си играа до вечерта. Кога сонцето зајде си се вратија дома и изморени, слатко заспаа.

(германска приказна)